വല്ലാര്പാടം മരിയന് തീര്ത്ഥാടനം: പ്രതിസന്ധികളില് പരിശുദ്ധ അമ്മ ആശ്രിതര്ക്ക് അഭയം: ഡോ.ജോസഫ് കളത്തിപ്പറമ്ബില് വല്ലാര്പാടം: കാലത്തിന്റെ പ്രതിസന്ധി ഘട്ടങ്ങളില് പരിശുദ്ധ വല്ലാര്പാടത്തമ്മ തന്നില് ആശ്രയിക്കുന്നവര്ക്ക് അഭയമാണെന്ന് വരാപ്പുഴ അതിരൂപതാ മെത്രാപ്പോലീത്ത ഡോ. ജോസഫ് കളത്തിപ്പറമ്ബില് വിശ്വാസികളെ ആഹ്വാനം ചെയ്തു. അതിരൂപതയുടെ നേതൃത്വത്തിലുള്ള ഈ വര്ഷത്തെ വല്ലാര്പാടം മരിയന് തീര്ത്ഥാടനത്തോടനുബന്ധിച്ചുള്ള ദിവ്യബലിയില് മുഖ്യ കാര്മ്മികത്വം വഹിച്ച് സംസാരിക്കുകയായിരുന്നു അദ്ദേഹം. റവ.ഡോ.ജോസി കോച്ചാപ്പിളളി വചന സന്ദേശം നല്കി. വികാരി ജനറാള്മാരായ മോണ്.മാത്യു കല്ലിങ്കല്, മോണ്. മാത്യു ഇലത്തിമറ്റം, ചാന്സലര് ഫാ.എബ്ജിന് അറക്കല്, ജുഡിഷ്യല് വികാര് ഫാ.ജോസഫ് ലിക്സന് അസ്വാസ് തുടങ്ങിയവര് സഹകാര്മ്മികരായിരുന്നു. കോവിഡ് 19 ന്റെ പ്രത്യേക സാഹചര്യത്തില്, ഓണ്ലൈനായി നടത്തിയ തീര്ത്ഥാടന തിരുക്കര്മ്മങ്ങളില് വിശ്വസികള് ആത്മനാ പങ്കു ചേര്ന്നു. വൈകീട്ട് 4 മണിക്ക് ആരംഭിച്ച ജപമാലയേ തുടര്ന്ന് ദിവ്യബലിയ്ക്ക് ശേഷം അഭിവന്ദ്യ പിതാവ് വിശ്വാസികളെ പരിശുദ്ധ വല്ലാര്പാടത്തമ്മയ്ക്ക് അടിമ സമര്പ്പണം നടത്തി.ഫാ.ഡൊമിനിക് വാളമ്നാല് നയിച്ച അഞ്ച് നാള് നീണ്ട വല്ലാര്പാടം ബൈബിള് കണ്വെന്ഷനും ഇതോടൊപ്പം സമാപിച്ചു. അടിമസമര്പ്പണത്തിന് ഒരുക്കമായി വാട്ട്സാപ്പ് ഗ്രൂപ്പുകളിലൂടെ 33 ദിവസം നീണ്ടു നില്ക്കുന്ന വിശ്വാസികളുടെ പ്രാര്ത്ഥനായജ്ഞനവും സമാപിച്ചു. തിരുക്കര്മ്മങ്ങള് വല്ലാര്പാടം ബസിലിക്കയുടെ യൂട്യൂബ് ചാനല്, വരാപ്പുഴ അതിരൂപതയുടെ കേരളവാണി യൂട്യൂബ് ചാനല് എന്നിവയിലൂടെ തത്സമയം സംപ്രേക്ഷണം ചെയ്തിരുന്നു. 2004ല് വല്ലാര്പാടം ദേവാലയത്തിന് പരിശുദ്ധ മാര്പ്പാപ്പ ബസിലിക്ക പദവി നല്കിയതിനെ തുടര്ന്നാണ് മരിയന് തീര്ത്ഥാടനത്തിന് ആരംഭമായത് പതിനെട്ടാമത് മരിയന് തീര്ത്ഥാടനമാണ് ഈ വര്ഷം നടന്നത് വല്ലാര്പാടത്തമ്മയുടെ ഈ വര്ഷത്തെ തിരുനാളാഘോഷങ്ങള്ക്ക് സെപ്റ്റംബര് 16ന് കൊടിയേറും 24 ന് സമാപിക്കും. ബസിലിക്ക റെക്ടര് ഫാ.ആന്റണി വാലുങ്കല്, സഹവികാരിമാരായ ഫാ.ആന്റണി ജിബിന് കൈമലേത്ത്, ഫാ.റോക്കി ജോസ്ലിന് ചക്കാലക്കല്, ഫാ.റിനോയ് കളപ്പുരക്കല് എന്നിവര് ചടങ്ങുകള്ക്ക് നേതൃത്വം നല്കി.